Kenweb Oplossings » Gr 1 » Alle Gr 1 geskandeerde handboeke
Alle Gr 1 geskandeerde handboeke
Meer ... Gr 1 Kenwebvaardighede geskandeerde leesboekies
Leesboekies met nie-fiksie teks nodig vir Kenwebvaardighede op rekenaar.
Meer ... Gr 1 Wiskunde geskandeerde handboek en werkboek
Gebruikers aanlyn: 433 ongeregistreerde kliente, 1 geregistreerde kliente Reisiger – Tief 'Speech'
Ek hoop dinge gaan nog goed? Baie dinge het gebeur sedert ons laas behoorlik gesels het.
The Big Bang Theory en Game of Thrones het pas hul laaste episodes uitgesaai, die verkiesing en Nampo is verby en die ‘Cricket World Cup’ is op hande.
Julle wat my blog volg weet ek is so waar as wragtig naby die Drakensberge gevestig. Ek het al in my kwart eeu op aarde al hierdie geweste goed verken.
Nou die dag het ŉ ou pel uit die Rand my gevra waarheen kan hy sy aanstaande heen neem as hulle in die berge is.
Hy wil nie op TripAdvisor of in die reistydskrifte gaan kyk nie. Hy wil hê ŉ local moet hom raad gee.
Julle ken my mos. Ek is altyd bereid om te help.
Hy is opsoek na oulike eet plekke of aandenkingswinkels waar hulle bietjie kan rondsnuffel en geskenke vir hul geliefdes koop.
Vir my geskenk het ek hom reguit slaghuis toe gestuur vir bietjie biltong.
Daar is egter te veel plekke om by te stop. Jy gaan meer as ŉ dag en ŉ basiese salaris nodig hê om al hierdie plekke wat die berge vir jou wegsteek deur te draf.
Ek verwys hulle maar net na ŉ paar plekke toe.
Eerstens, moet hulle Winterton toe ry…
By die robot draai jy (verwys na almal) links of regs (hang af van watter kant jy kom) en klim op die R600 wat jou na die Sentrale Drakensberge toe vat.
Eerste plek om te stop is die Berg Air Lifestyle Centre. Die Drakensberg brouery is hier geleë. Dit was voorheen ŉ vliegveld. Die ou store is heromskep in ŉ brouery. Hulle maak lekker bier. Gaan proe dit gerus.
Jy kan aan ŉ bierproe deelneem. Elke soort bier wat hier gemaak word, word in ŉ kleiner glas gegooi dat jy kan proe. Ek dink die Blonde Ale is baie lekker. Saam met die bier-opsies kry jy ŉ lekker platter om aan te knibbel.
ŉ Hannetree verder is ŉ winkel genaamd Farm Friends Farm Stall. Hier verkoop hulle die gewone ingelegte vrugte, konfyte, handgemaakte ware en vars vleis, maar hou ook interssante produkte aan soos Sampioen-biltong en kaas-kondensmelk!
Net ŉ klipgooi daarvandaan is die eetplek Chocolate Memories. Hier kan jy tuisgemaakte sjokalade eet, proe en koop. Die sjokolade word in die omgewing gemaak. Hulle maak baie verskillende soorte. My gunsteling is die Dark Chocolate 70%.
Hier kan jy ook ŉ sjokolade fondue bestel. Hulle bring vir jou ŉ skinkbord vol gesnyde vrugte, pretzels en shortbread met ŉ pot warm sjokolade-sous (jy kan self kies watter tipe sjokolade hulle vir jou moet smelt) plus ŉ paar fondue-vurke om die kos in die sous te doop.
Chocolate Memories se produkte word reg oor die provinsie verkoop. Kyk bietjie hier as jy meer van hulle wil weet. https://chocolatememories.co.za
Daarna moet jy verder met die R600 aangaan tot jy ŉ bordjie aan jou regterkant sien wat sê Cedarwood Village Shopping Centre. Hierso stop jy.
Die kompleks bevat ŉ klomp winkels waar jy kan inkopies doen of iets kry vir die hongerte. Dit laat my dink aan die ou plaasdorpies waar die koὅperasie, die poskantoor, die slaghuis en die bottelstoor so lanks mekaar geplaas is.
Hier is verskillende besighede wat vir mense elke dag van belang kan wees
ŉ Klein supermark
Dan is daar opsies vir toerisme-doeleindes
Gaan kyk vir enige leerprodukte soos bv. ŉ handsak of ŉ belt by Hides of Africa
Gaan kyk by die Misty Peakes of die Ugly Duckling vir oulike geskenke of aandenkings.
Gaan proe ŉ bietjie kaas by die Macedonia Cheese Company. Al hierdie kaas word op ŉ plaas in die berge gemaak. Dit is gebasseer op die resepte van kase wat jy in Masedonië kry. Bestel ŉ kaas -platter en proe die verskillende opsies. Hulle maak ook ŉ lekker gebraaide kaasbroodjie of ŉ smaaklike bordjie met stukkies halomie-kaas op
Eet iets by die Purple Giraffe
Gaan kyk na kunswerke in die Art Box-kunsgalery
As jy nou moeg geshop en gechow stel ek voor jy gaan verder met die pad die berg op na die Dragon Rock Reptile Centre toe en gaan kyk na wat alles daar te siene is.
Dalk is jy dapper genoeg om aan ŉ slang te vat of ŉ spinnekop vas te hou.
Al hierdie plekke is rolstoel-vriendelik.
Daar is so baie ander plekke waarheen ek hulle kon beduie. Hopelik kom hulle gou-gou weer terug.
ratelgedagtes May 20, 2019 May 20, 2019 cedarwood village, chocolate memories, Dragon Rock Reptile Centre, drakensberg, macedonian cheese co, travel
Previous Previous post: My paar sente
Next Next post: Vreemde dinge wat jy nie geweet het nie: Deel 1